Seinäjoen Jalkapallokerho

Seinäjoen Jalkapallokerho eli SJK on vuonna 2007 perustettu seinäjokelainen jalkapalloseura, joka pelaa Veikkausliigassa. Joukkue voitti Liigacupin vuonna 2014, Suomen mestaruuden vuonna 2015 ja Suomen Cupin vuonna 2016.

SJK perustettiin yhdistämällä TP-Seinäjoen ja Sepsi-78:n edustusjoukkueet. Seura aloitti kilpailutoiminnan Kakkosesta kaudella 2008, mistä se nousi Ykköseen kaudeksi 2012 ja edelleen Veikkausliigaan kaudeksi 2014. SJK pelaa kotiottelunsa OmaSp Stadionilla, ja seuran tunnusvärit ovat musta, kullankeltainen ja valkoinen.

SJK sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 386.

 Historia 
 Seuran perustaminen 
Seinäjoen Jalkapallokerho perustettiin 5. marraskuuta 2007, kun TP-Seinäjoen ja Sepsi-78:n edustusjoukkueet yhdistyivät. Yhdistymisestä oli neuvoteltu jo vuosikymmenten ajan, ja pääsyynä oli pelaajien riittämättömyys. Seuran nimestä järjestettiin yleisökilpailu, ja viralliseksi nimeksi valittiin lopulta Seinäjoen Jalkapallokerho. Seura rekisteröitiin virallisesti 22. tammikuuta 2008. Ensimmäiseksi puheenjohtajaksi valittiin Mikko Latomäki ja ensimmäisen pelaajasopimuksen teki Petri Huttu. Yhdistymisen jälkeen TP-Seinäjoki ja Sepsi-78 keskittyivät pääasiassa junioritoimintaan.  Uusi joukkue sai paikan Kakkosessa.

 Nousu Veikkausliigaan
SJK aloitti kaudella 2013 toisen kautensa Ykkösessä, sijoituttuaan edelliskaudella sarjassa toiseksi. Joukkuetta vahvistettiin mm. espanjalaisella Josulla ja virolaisella maalivahti Mihkel Aksalulla. Kauden aikana SJK joutui kiistaan AC Kajaania vastaan pelatun ottelun tuloksesta. Kiistatilanne liittyi siihen, oliko SJK liikaa ulkomaalaisia pelaajia kokoonpanossa. Lopulta epäonnistunut jakso kesällä heikensi sarjajohdon, ja nousu Veikkausliigaan ratkaistiin vasta 29. syyskuuta 2013 Hakaa vastaan pelatussa ottelussa, jota seurasi Seinäjoella ennätysyleisö 4 798 katsojaa. Ottelu päättyi 1-1 tasapeliin, mikä varmisti SJK:n nousun.

Kaudella 2014 SJK aloitti voittamalla Liigacupin finaalissa VPS:n. Ensimmäinen Veikkausliigakausi alkoi heikosti, mutta Simo Valakarin valmentama joukkue paransi otteitaan ja sijoittui lopulta hopealle. Viimeisestä 24 liigaottelustaan SJK hävisi vain kaksi. Joukkueen avainpelaajia olivat Mihkel Aksalu, liigan parhaaksi puolustajaksi valittu Cedric Gogoua, vuoden liigatulokkaaksi nimetty Johannes Laaksonen ja Toni Lehtinen.

 Mestaruuskausi 
Kaudelle 2015 SJK vahvistui entisestään. Joukkueeseen saapuivat muun muassa Mehmet Hetemaj ja Ariel Ngueukam. Alkukaudesta HJK johti sarjaa, mutta syyskuussa SJK siirtyi kärkeen. Kauden loppupuolella suurimmaksi haastajaksi nousi RoPS. Ratkaisevalla viimeisellä kierroksella SJK voitti FF Jaron 2-0 ja varmisti Suomen mestaruuden yhden pisteen erolla RoPSiin ja kahden pisteen erolla HJK:hon. Joukkueen avainpelaajia olivat Roope Riski, Liverpoolista lainattu Allan, Mihkel Aksalu ja 14 maalia tehnyt Akseli Pelvas. SJK:n kauden 2015 edustusjoukkue valittiin vuoden joukkueeksi Suomen urheilugaalassa.

 Viime vuodet 
Vuonna 2016 SJK voitti Suomen Cupin finaalissa HJK:n rangaistuspotkukilpailun jälkeen, saavuttaen seuran historian ensimmäisen cup-mestaruuden. Seuraavina vuosina SJK:lla oli useita valmentajavaihdoksia. Simo Valakari vapautettiin tehtävästään helmikuussa 2017, ja tilalle tulivat vuorollaan Sixten Boström, José Manuel Roca, Brian Page ja Toni Lehtinen, Tommi Kautonen ja Alexei Eremenko.Brian Page ja Toni Lehtinen vetavat kauden loppuun. SJKTommi Kautonen SJK:n päävalmentaja kaudesta 2018. SJK

Kaudella 2019 SJK vahvistui muun muassa Sergei Eremenkolla ja Moshtagh Yaghoubilla. Kausi alkoi hyvin, mutta tulokset heikkenivät, ja elokuussa päävalmentaja Eremenko sai potkut. Brian Page otti jälleen valmennusvastuun loppukaudesta, mutta joukkue ei voittanut kauden lopuissa otteluissa yhtäkään ja sijoittui lopulta yhdeksänneksi. Kauden jälkeen seuran päävalmentajaksi palkattiin Jani Honkavaara, jonka johdolla joukkuetta vahvistettiin kaudelle 2020 muun muassa Tucon, Robin Sidin, Tero Mäntylän ja Niko Markkulan sopimuksilla.

 Seuratunnukset 
SJK:n syntyi Sepsi-78:n ja TP-Seinäjoen edustusjoukkueiden yhdistyessä vuonna 2007. Seuravaakuna syntyi yleisöäänestyksen pohjalta, kun paikallisilta kysyttiin ehdotuksia seuran nimen, värien ja seuravaakunan osalta. Yleisöäänestyksessä seuran nimi ja musta väri olivat suosituimpia vaihtoehtoja. Seuravaakunan hahmotelma syntyi myös yleisökilpailussa. Alkuperäistä mallia muokattiin tämän jälkeen nykymuotoon mainostoimistossa.

Seuran päävärit ovat musta, valkoinen ja kulta. SJK:n kotipeliasu koostuu mustista paidoista ja housuista sekä valkoisista sukista. Vieraspeliasu on kokonaan valkoinen. Vuodesta 2012 lähtien SJK-juniorit käytti omaa versiota seuravaakunasta. Vuonna 2017 myös SJK-juniorit on käyttänyt samaa seuravaakunaa SJK:n kanssa.

 Stadion 

Liiganousun varmistuttua syksyllä 2013 Seinäjoelle alettiin suunnitella uutta, noin 5 000–6 000 katsojan jalka­pallo­stadionia, joka on nyt viralliselta nimeltään OmaSp Stadion. Stadion täyttää Euroopan jalkapalloliiton kriteerit. Seinäjoen kaupunginvaltuusto hyväksyi hankkeen maaliskuussa 2015, ja stadionin on määrä olla käytössä huhtikuussa 2016. Stadionhankkeen kokonaiskustannukset ovat 10,5 miljoonaa euroa, josta kaupungin osuus on 2,2 miljoonaa euroa. Stadion rakennettiin Jouppilanvuorelle Jouppilanvuoren tekonurmen viereen. Avausottelu SJK-HJK pelattiin 18. kesäkuuta 2016. Jouppilanvuorella sijaitsee myös SJK:n Wallsport Areena -sisähalli.

SJK pelasi kotiottelunsa aiemmin Seinäjoen keskuskentällä. Stadionin katetun pääkatsomon kapasiteetti on 800 ja aurinkokatsomon 2 000, joten kokonaiskapasiteetti on 2 800 katsojaa.

 Pelaajat ja valmentajat 
 Nykyinen joukkue 
Tilanne 1. lokakuuta 2025.

 Valmennus ja taustat 
 Päävalmentaja:  Stevie Grieve
 Valmentaja:  Toni Lehtinen
 Maalivahtivalmentaja:   Luís Fernando
 Fyysisen valmennnuksen johtaja:  Juha-Jaakko Ulvila
 Fysiikkavalmentaja: Carlos Suárez Balsera
 Joukkueenjohtaja:  Pekka Lehtinen
 Fysioterapeutti:  Tiitus Lehtinen
 Videoanalyytikko:  Martim Perestrelo

 Aiemmat päävalmentajat 

  Thomas Dunne (2008) 
  Jari Kujala (2008) 
  Esa Haanpää (2009) 
  Tomi Kärkkäinen (2010) 
  Christoffer Kloo (2011–2012) (erotettu elokuussa 2012)
  Simo Valakari (2012–2017) (erotettu helmikuussa 2017)
  Sixten Boström (2017) (erotettu kesäkuussa 2017)
  Manuel Roca (2017) (erotettu syyskuussa 2017)
  Brian Page (2017) (valmennusvastuussa kauden 2017 loppuun)
  Tommi Kautonen (2017–2018) (erotettu toukokuussa 2018)
  Alexei Eremenko (vanhempi) (2018–2019) (erotettu elokuussa 2019)
  Brian Page (2019) (valmennusvastuussa kauden 2019 loppuun)
  Jani Honkavaara (2019–2021)

 Muut joukkueet 

SJK:lla on farmijoukkue SJK Akatemia (aik. FC Kerho 07), joka pelaa Kakkosessa. Kaudella 2020 joukkueen sarjataso oli Ykkönen.

SJK U20 pelaa kaudella 2020 A-poikien SM-sarjaa ja SJK U17 B-poikien SM-sarjaa. Muut juniorit toimivat erillisen yhdistyksen SJK-juniorien (ent. Törnävän Pallo-55) alaisuudessa.

SJK:lla on 2019 perustettu sähköpyörätuolijalkapallojoukkue SJK Powerchair.

 Saavutukset 
 Suomen mestaruus (1): 2015
 SM-hopea (1): 2014
 SM-pronssia (2): 2016, 2021
 Suomen Cupin mestaruus (1): 2016
 Suomen Cupin hopea (1): 2017
 Liigacupin mestaruus (1): 2014
 Liigacupin hopea (1): 2016 
 Ykkösen mestaruus (1): 2013

 Tilastot 

 Sarjasijoitukset 
 Pääsarja

KausiSarjaSijaOVTHTM – PMP2008Kakkonen (C-lohko)8.26107957–37372009Kakkonen (C-lohko)5.261411156–52432010Kakkonen (C-lohko)5.26119646–31422011Kakkonen (C-lohko)1.26224072–14702012Ykkönen2.27145842–29472013Ykkönen1.27185451–17592014Veikkausliiga2.331611640–26592015Veikkausliiga1.33186950–22602016Veikkausliiga3.331761049–36572017Veikkausliiga6.331381242–47472018Veikkausliiga9.33881728–37322019Veikkausliiga9.27791118–29302020Veikkausliiga7.2285927–29292021Veikkausliiga3.27146745–34482022Veikkausliiga6.271051233–38352023Veikkausliiga4.27126935–33422024Veikkausliiga4.27117946–44402025Veikkausliiga4.32178770–5159

 Lähteet 

 Aiheesta muualla 
 SJK:n virallinen sivusto

Luokka:Suomalaiset jalkapalloseurat
Luokka:Seinäjokelaiset urheiluseurat
Luokka:Seinäjokelaiset yritykset
Luokka:Vuonna 2007 perustetut urheiluseurat
Luokka:Seulonnan keskeiset artikkelit